പീഡനക്കേസ് ഒഴിവാക്കാന് കൈക്കൂലി: എ.എസ്.ഐക്ക് സസ്പെന്ഷന് കൊച്ചി: പെണ്കുട്ടി പീഡിപ്പിക്കപ്പെട്ട കേസില് സഹോദരങ്ങളെ പ്രതിയാക്കാതിരിക്കാന് മാതാപിതാക്കളോട് അഞ്ച് ലക്ഷം രൂപ കൈക്കൂലി ആവശ്യപ്പെട്ട സംഭവത്തില് ആരോപണവിധേയനായ എറണാകുളം നോര്ത്ത് സ്റ്റേഷനിലെ എ.എസ്.ഐ വിനോദ് കൃഷ്ണയ്ക്ക് സസ്പെന്ഷന്. ശനിയാഴ്ചയാണ് ഇതുസംബന്ധിച്ച് ഉത്തരവിറങ്ങിയത്. വകുപ്പുതല അന്വേഷണത്തിന്റെ ഭാഗമായി വിനോദ് കൃഷ്ണയെ വെള്ളിയാഴ്ച ജില്ലാ സായുധ ക്യാമ്ബിലേക്ക് സ്ഥലംമാറ്റിയിരുന്നു. പിന്നാലെയാണ് കൊച്ചി സിറ്റി പൊലീസിന്റെ നടപടി. പെണ്കുട്ടിയെ പ്രതിയെക്കൊണ്ട് വിവാഹം കഴിപ്പിക്കാന് എ.എസ്.ഐ നിര്ബന്ധിച്ചതായും മാതാപിതാക്കള് ആരോപിച്ചിരുന്നു. രഹസ്യാന്വേഷണ വിഭാഗത്തിന്റെ അന്വേഷണ റിപ്പോര്ട്ട് ലഭിക്കുന്ന മുറയ്ക്ക് ശിക്ഷാ നടപടികളുണ്ടാകും.